Diari Oficial de la Generalitat Valenciana


Sumari del DOGV 9785, del 09-02-2024 (2024/989)

RESOLUCIÓ de 29 de gener de 2024, de la Presidència de la Generalitat, per la qual es crea i classifica el lloc de Tresoreria de l'Ajuntament de Foios.
-------------------------------------------------------------------------------------------------------------------------------------------------------

### Dades del document

Número de DOGV
:   9785

Data del DOGV
:   09-02-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/989


Data del document
:   29-01-2024

Organisme emissor
:   Presidència de la Generalitat

Tipus de document
:   Resolució

RESOLUCIÓ de 29 de gener de 2024, de la Presidència de la Generalitat, per la qual es crea i classifica el lloc de Tresoreria de l'Ajuntament de Foios. [2024/989]  
El Ple de l'Ajuntament de Foios, en sessió de data 30 de novembre de 2023, acordà sol·licitar la creació i classificació del lloc de Tresoreria de l'Ajuntament de Foios, a la Presidència de la Generalitat.  
  
En este acord es fa constar que l'Ajuntament de Foios compta amb crèdit adequat i suficient per a destinar al pagament de les retribucions del lloc de Tresoreria, circumstància que s'acredita per mitjà d'un certificat de la interventora de l'ajuntament de 24 de gener de 2024. A més, per la secretària de l'ajuntament, en dates 17 de novembre de 2023 i 25 de gener de 2024, s'han certificat, respectivament, els aspectes a què fan referència les lletres b i c de l'apartat 2 de l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i, pel que fa a la lletra d del mateix article i apartat, ha certificat, en data 20 de novembre de 2023, que no consten persones interessades en el tràmit d'audiència per a la creació i classificació del lloc referit.  
Vistos els antecedents indicats, i en virtut del que es disposa en l'article 14 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, 13.11.2023), resolc:  
Crear el lloc de tresoreria de l'Ajuntament de Foios, i classificar-lo com a reservat a personal funcionari d'Administració local amb habilitació de caràcter nacional de la subescala d'intervenció-tresoreria.  
  
Contra esta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 29 de gener de 2024.- El president de la Generalitat, (p. d. R 08.11.2023; DOGV 9723, 13.11.2023), el secretari autonòmic de Presidència: Cayetano García Ramirez.